OzLabs/hebrew-wiki-articles huggingface dataset:
אתלדה בלייבטריי

אתלדה בלייבטריי ו[[דיוק קהנמוקו]]
אתלדה מרגריט בלייבטריי-שלטקה (באנגלית: Ethelda Marguerite Bleibtrey-Schlatke; 27 בפברואר 1902 – 6 במאי 1978). הייתה שחיינית אמריקאית. אלופה אולימפית ושיאנית עולם במשחה היוקרתי ל-100 מטר חופשי. הייתה האישה הראשונה בהיסטוריה שזכתה ב-3 מדליות זהב אולימפיות.

== ביוגרפיה ==
בלייבטריי נולדה בווטרפורד ניו יורק. בהתחלה השחייה הייתה עבורה אמצעי טיפולי, במחלת הפוליו שבה לקתה בשנת 1917. היא החלה להשתתף בתחרויות שחייה בשנת 1918. בשנת 1919 היא עמדה להיכנס לכלא לאחר שהסירה את הגרביים שלה על מנת לשחות במנהטן ביץ', דבר שנחשב באותו הזמן כ"שחייה בעירום". בסופו של דבר בזכות התערבות ציבורית היא לא נאסרה. בין השנים 1922-1920 היא הייתה בלתי מנוצחת וזכתה באליפות ארצות הברית בשחייה בכל המשחים בסגנון חופשי מ-50 יארד ועד 1 מייל.

===שיאנית עולם===
בתחרות שחייה שנערכה בניו יורק באוגוסט 1919 קבעה בלייבטריי במשחה ל-400 מטר חופשי שיא עולם חדש של 6:30.2 דקות.

=== אלופה אולימפית ===
באולימפיאדת אנטוורפן (1920) זכתה בלייבטריי ב-3 מדליות זהב ובשלושה שיאי עולם חדשים בשלושת המשחים שנערכו עבור נשים באולימפיאדה, למעשה נמנע ממנה לזכות במדליית זהב נוספת במשחה גב, שלא התקיים, שבו החזיקה בשיא העולם. היא זכתה במדליות זהב, במשחה ל-100 מטר חופשי בשיא עולם חדש של 1:13.6 דקות, לפני איירין גסט (1:17.0 דקות) ופרנסס שרות' (1:17.2 דקות) שתיהן מארצות הברית, כבר בשלב חצי הגמר היא קבעה שיא עולם חדש של 1:14.4 דקות, שיפור לשיא העולם הוותיק של פאני דוראק מאוסטרליה (1:16.2 דקות), במשחה ל-300 מטר חופשי בשיא עולם חדש של 4:34.0 דקות, לפני מרגרט וודברידג' (4:42.8 דקות) ושרות' (4:52.0 דקות) שתיהן מארצות הברית, כבר בשלב חצי הגמר היא קבעה שיא עולם חדש בשל 4:41.4 דקות, שיפור לשיא העולם הוותיק של דוראק (4:56.2 דקות) ובמשחה שליחות 4x100 מטר חופשי בשיא עולם חדש של 5:11.6 דקות, לפני בריטניה (5:40.8 דקות) ושוודיה (5:43.6 דקות). 

בשנת 1928 ישבה בלייבטריי במעצר לילה, לאחר ששחתה באגם סנטרל פארק שבניו יורק. לאחר התערבותו של ראש העירייה, ג'ימי ווקר היא שוחררה והוחל בבניית בריכת שחייה גדולה הראשונה בניו יורק.

בשנת 1978 נפטרה בלייבטריי בווסט פאלם ביץ', פלורידה.

== השגים ==
*בשנת 1967 זכתה בלייבטריי להכלל בהיכל התהילה הבינלאומי של השחייה.

== ראו גם ==

* התפתחות שיא העולם במשחה ל-100 מטר חופשי
* התפתחות שיא העולם במשחה ל-400 מטר חופשי

== קישורים חיצוניים ==

* 

== הערות שוליים ==

קטגוריה:שחייניות גב אמריקאיות
קטגוריה:שחייני גב אמריקאים
קטגוריה:שחייניות באולימפיאדת אנטוורפן (1920)
קטגוריה:אלופות אולימפיות אמריקאיות: שחייה
קטגוריה:שיאניות עולם אמריקאיות: שחייה
קטגוריה:שחייניות חופשי אמריקאיות
קטגוריה:אמריקאיות שנולדו ב-1902
קטגוריה:אמריקאים שנולדו ב-1902
קטגוריה:אמריקאיות שנפטרו ב-1978
קטגוריה:אמריקאים שנפטרו ב-1978
רשם (שיפוט)

רשם הוא אדם המוסמך, לפי החוק בישראל, להכריע בבית המשפט בסכסוכים מסוימים בין צדדים. הרשמים פועלים במסגרת הרשות השופטת לצידם של השופטים, אולם סמכויותיהם מוגבלות ומועטות ביחס לסמכויות השופטים. כמו השופטים, הם אמורים למלא את תפקידם על-פי החוק, ללא משוא פנים ובלי שיופעלו עליהם לחצים להטיית הדין.

פעולתם של רשמים בישראל מוסדרת ב וב, בהתאם ל, אשר קובע כי "לבית משפט יכול שיהיה רשם, בין שופט ובין שאינו שופט".

פרק ג' בחוק בתי המשפט עוסק במינוים של רשמים וסמכויותיהם. בהתאם לחוק זה, רשם מתמנה על ידי נשיא בית המשפט העליון באישור שר המשפטים. אדם כשיר להתמנות לכהונת רשם אם הוא שופט או כשיר להתמנות כשופט של בית משפט השלום. לפיכך רשם הוא תמיד בעל השכלה משפטית, הנרכשת בבתי ספר למשפטים.

רשמים פועלים בבית המשפט העליון, בתי המשפט המחוזיים, בתי משפט השלום ובתי הדין לעבודה.

==סמכויות הרשמים==
סמכויות הרשמים לפי חוק בתי המשפט הן:
* מתן החלטות בתביעות שבהן הנתבע לא התגונן, לרבות בתביעות בסדר דין מקוצר שלא ניתנה בהן רשות להתגונן.
* לתת פסק דין במשפטים בהם מסכימים בעלי הדין למתן פסק דין בנוסח מוסכם.
* רשם בכיר מוסמך גם להכריע בתובענות אזרחיות שסכומן אינו עולה על 75,000 ₪.
* להורות על מחיקה מחוסר מעש של תביעה או ערעור.
* לתת או לבטל צו עיקול זמני.
* לדון ולהחליט בבקשות בכל עניין הנוגע לניהולו של הליך משפטי, לרבות: מתן ערובה לתשלום הוצאות משפט, דחיית תשלום אגרות ומתן פטור מהן, הארכת מועדים, החזרות אגרות בית משפט ששולמו ביתר, תשלום כסף מקופת בית המשפט, מינוי אפוטרופוס לדין, מתן הוראות בנוגע להמצאת כתבי בית-דין, שומת שכר עדים והוצאותיהם וחיוב בהם, בקשות דחופות בנוגע לשמיעת הליכים, מינוי מומחים, הוראות בדבר הליכים מקדמיים, קביעת מועד לחקירה פומבית של חייב לפי .
* ליתן צו כינוס נכסים ולהכריז על חייב כפושט רגל.
* לנהל חקירות וליתן צווים לפי פקודת פשיטת הרגל.
* לעשות כל דבר שבסדרי דין ונוהג ובהליכי הוצאה לפועל אשר הוסמכו בתקנות לעשותו.

דינם של פסק דין ושל החלטה אחרת של רשם כדינם של פסק דין או החלטה אחרת של בית המשפט בו הוא מכהן כרשם.

==קישורים חיצוניים==
* [https://www.gov.il/he/departments/general/registrars_nominations בחירה ומינוי רשמים], באתר הרשות השופטת
* אסף קורן, [http://www.israelbar.org.il/article_inner.asp?pgId=109330&catId=287 הרשם: ממנהלן לשופט זוטר], באתר לשכת עורכי הדין בישראל, 14 בפברואר 2011

==הערות שוליים==

קטגוריה:מקצועות המשפט
קטגוריה:חוק ומשפט
אריק הוגארד

אריק כריסטיאן הוגארד (דנית: Erik Christian Haugaard; 23 באפריל 1923 – 4 ביוני 2009) היה מתרגם וסופר ילדים אמריקאי שנולד וגדל בדנמרק. הוגארד ידוע בזכות ספריו המיועדים לנוער, וכן בזכות תרגומיו של ספרי הנס כריסטיאן אנדרסן לאנגלית מהמקור הדני.

== קורות חיים ==
הוגארד נולד בפרדריקסברג שבדנמרק. ב-1940 לאחר שמולדתו נכבשה על ידי הנאצים, נמלט לארצות הברית, ובמהלך מלחמת העולם השנייה שירת בחיל האוויר המלכותי הקנדי. הוא למד בבלאק מאונטיין קולג' בצפון קרוליינה בין 1941 ל-1942, וכן למד ב-"New School for Social Research" בניו יורק. ב-1949 נישא למירנה סלד, ולזוג נולדו שני ילדים. הזוג חי בארצות הברית, ולאחר מכן בדנמרק ובאירלנד.

ב-1963 פרסם את ספרו הראשון לנוער "האקון מהסאגה של רוגן" (Hakon of Rogen's Saga). הספר זכה להצלחה מסחרית וביקורתית וזיכה את הסופר בפרס איגוד הספריות האמריקאי. כן קיבל מספר פרסים נוספים, לרבות פרס מיוחד מטעם משרד התרבות הדני, על מגוון יצירותיו שכללו תרגום לאנגלית של כל כתבי הנס כריסטיאן אנדרסן.

יצירותיו של הוגארד הן לרוב על רקע היסטורי, ומתרחשות בתקופה, כגון מלחמת העולם השנייה, או יפן הפיאודלית, בה הטילו נסיבות התקופה נטל כבד על ילדים.

בשנת 1970 תורגם לעברית ספרו "יתומי הרוח". הספר מתאר את סיפורו של נער תושב בריסטול יתום מאב ומאם, המוצא את פרנסתו כמלח על אניית סוחר, ולבסוף מגיע להשתתף במלחמת האזרחים האמריקנית. הספר תורגם על ידי רנה לוטן והשירים המופיעים בספר תורגמו על ידי רנה שני. הספר יצא ב"הוצאת דן חסכן" הקשורה בהוצאת עם עובד.

==הערות שוליים==

קטגוריה:ניו יורק: אישים
קטגוריה:מתרגמים אמריקאים
קטגוריה:מתרגמים לאנגלית
קטגוריה:מתרגמים מדנית
קטגוריה:סופרי ילדים ונוער דנים
קטגוריה:סופרים דנים
קטגוריה:סופרי ילדים ונוער אמריקאים
קטגוריה:אמריקאים שנולדו ב-1923
קטגוריה:אמריקאים שנפטרו ב-2009
אדוארד ראטלדג'

אדוארד ראטלדג (באנגלית: Edward Rutledge; 23 בנובמבר 1749 – 23 בינואר 1800) היה פוליטיקאי אמריקני, המושל קרוליינה הדרומית ה-39 וצעיר החותמים על הכרזת העצמאות של ארצות הברית.

== חייו ==
ראטלדג' נולד בצ'ארלסטון שבקרוליינה הדרומית, הצעיר מבין שבעה ילדים ואחיו של ג'ון ראטלדג'. לאחר שסיים לימודי משפטים באוניברסיטת אוקספורד הוא הוסמך לעריכת דין באנגליה וחזר לצ'ארלסטון לעסוק במקצוע. את משרדו חלק עם צ'ארלס קוטוורת' פינקני.

ראטלדג' היה, לצד אחיו ג'ון, ציר בקונגרס הקונטיננטלי מטעם קרוליינה הדרומית. בגיל 26 חתם עם חברי הקונגרס על הכרזת העצמאות של ארצות הברית. בנובמבר אותה שנה חזר לקרוליינה הדרומית והיה לציר בבית הנבחרים במדינה. הוא שירת במיליציה המקומית בדרגת קפטן ולחם בקרב ביופורט (1779), שנה לאחר מכן בעת כיבוש צ'ארלסטון נפל בשבי הבריטים והוחזק על ידם עד יולי 1781.

שירותו בבית הנבחרים של קרוליינה הדרומית נמשך עד 1796. לאחר מכן שירת שנתיים בסנאט המדינה ובשנת 1798 נבחר למושל קרוליינה הדרומית. כ-13 חודשים עמד בראש המדינה עד מותו.

ראטלדג' נישא בשנת 1774 להנרייטה מידלטון, בתו של הנרי מידלטון נשיא הקונגרס הקונטיננטלי, והיה אב לשלושה ילדים.

==קישורים חיצוניים==

* 
* 

קטגוריה:ערכים שבהם תבנית בריטניקה אינה מתאימה
קטגוריה:האבות המייסדים של ארצות הברית
קטגוריה:מושלי קרוליינה הדרומית
קטגוריה:מושלי מדינות ארצות הברית מהמפלגה הפדרליסטית
קטגוריה:חברי האספה הכללית של קרוליינה הדרומית
קטגוריה:בוגרי אוניברסיטת אוקספורד
קטגוריה:אמריקאים שנולדו ב-1749
קטגוריה:אמריקאים שנפטרו ב-1800
הרשל שכטר

שכטר מקיים טקס דתי במחנה הריכוז [[בוכנוואלד המשוחרר בשנת 1945.]]
הרשל שכטר (10 באוקטובר 1917 - 21 במרס 2013) היה רב אורתודוקסי אמריקאי ויו"ר ועידת הנשיאים של הארגונים היהודיים בארצות הברית.<ref name="TheRav.net Gallery"></ref><ref>Time Magazine November 06, 1972 [https://web.archive.org/web/20070108195407/http://www.time.com/time/magazine/article/0,9171,942579,00.html Guess Who's for Richard Nixon]</ref>

== ראשית חייו ==
שכטר נולד בבראונסוויל, ברוקלין, הצעיר מבין 10 אחים. הוריו היגרו לארצות הברית מפולין. אביו, פינקוס, היה שוחט מזה דור שביעי. אמו, מרים לבית שימלמן, הייתה מנהלת נדל"ן.

השכלתו כללה את ישיבת רבינו חיים ברלין, ישיבת תורה ודעת, ו"ישיבה קולג'".<ref name="The New York Times"></ref>

שכטר היה בן חסותו של רב חב"ד ישראל ג'ייקובסון ותלמידו של הרב יוסף סולובייצ'יק.<ref></ref> הוא קיבל תואר ראשון מישיבה יוניברסיטי בניו יורק בשנת 1938 וסמיכה לרבנות מישיבת רבינו יצחק אלחנן בשנת 1941.

== קריירה ==
שכטר היה רב בסטמפורד, קונטיקט במשך שנה לפני שהתגייס לצבא ב-1942.

במהלך מלחמת העולם השנייה היה רב צבאי בקורפוס השמיני של הארמייה השלישית <ref></ref> והיה הרב הראשון של צבא ארצות הברית שנכנס למחנה הריכוז בוכנוואלד ב-11 באפריל 1945 (כ"ח בניסן תש"ה), כמעט שעה אחרי שחרור המחנה על ידי חייליו של ג'ורג' פטון. שכטר נשאר בבוכנוולד במשך חודשים, טיפל בניצולים וקיים שירותי דת. אחד הילדים שבהם טיפל היה ישראל מאיר לאו בן השבע, שגדל להיות הרב הראשי האשכנזי לישראל. מאוחר יותר סייע שכטר ביישובם מחדש של עקורים, אחד מהם אלי ויזל, שהיה אחד מכאלף יתומים יהודים ששוחררו באותו יום. שכטר שוחרר מהצבא בדרגת קפטן.<ref></ref>

שכטר היה רב המרכז היהודי מושולו בברונקס משנת 1947 ועד סגירתו בשנת 1999.<ref>The Jewish Week, April, 2000 by Maxfield, Jennifer [http://findarticles.com/p/articles/mi_hb5092/is_200004/ai_n18524445 A Bronx Icon: Rabbi Herschel Schacter, his Mosholu Jewish Center closed, reflects on more than five decades lifting spirits and helping the downtrodden.]</ref>

בשנת 1956 נסע לברית המועצות עם משלחת רבנית אמריקאית כטוען למען זכויות יהודי ברית המועצות. הוא שימש גם כיועץ בנושא לנשיא ריצ'רד ניקסון.<ref name="New York Times"></ref>

== פטירתו ==
שכטר התגורר בריברדייל, ברונקס ומת ב-21 במרס 2013. הוא היה בן 95. אשתו, פנינה לבית גבירץ, לה נישא בשנת 1948, נפטרה ב-31 באוקטובר 2018. הם הותירו אחריהם בן, הרב ג'ייקוב ג'יי שכטר, לשעבר מנהל מכון סולובייצ'יק;<ref name="TheRav.net Gallery"/> בת, מרים שכטר; ארבעה נכדים ושמונה נינים.<ref name="The New York Times"/><ref name="New York Times"/>

==קישורים חיצוניים==

== הערות שוליים ==
 

קטגוריה:רבנים צבאיים אמריקאים
קטגוריה:קצינים וחוגרים יהודים בצבא ארצות הברית
קטגוריה:יהודים אנשי הכוחות המזוינים של ארצות הברית במלחמת העולם השנייה
קטגוריה:בוגרי ישיבה יוניברסיטי
קטגוריה:בוגרי ישיבת רבי יצחק אלחנן
קטגוריה:אמריקאים שנולדו ב-1917
קטגוריה:אמריקאים שנפטרו ב-2013
1873 בארצות הברית

1873 בארצות הברית הייתה השנה בה חגגה ארצות הברית 97 שנה מיום היווסדה.

== הנהגה ==
* הנשיא: יוליסס ס. גרנט (המפלגה הרפובליקנית)
* סגן הנשיא: סקיילר קולפקס (המפלגה הרפובליקנית) עד 4 במרץ, הנרי וילסון (המפלגה הרפובליקנית)

== אירועים בולטים ==

* 3 במרץ – צנזורה: הקונגרס האמריקאי מחוקק את חוק קומסטוק (Comstock law) אשר אסר על הפצת דברי תועבה, בהם ספרות פורנוגרפית, משלוח של אמצעי מניעה והפצת מידע על אמצעי מניעה, באמצעות הדואר.
* 4 במרץ – נשיא ארצות הברית יוליסס ס. גרנט מתחיל את כהונתו השנייה.
* 1 באפריל – תקנת המטבע של 1873 מועברת בארצות הברית, מבטלת את השימוש במתכת הכסף (ואיתה את השימוש בבסיס הדו מתכתי בארצות הברית) ומחילה בכך את תקן הזהב. החלטה זו נותרה שנויה במחלוקת למספר עשורים לאחר מכן.
* 20 במאי – לוי שטראוס וג'ייקוב דייוויס קיבלו פטנט עבור מכנסי ג'ינס עם מסמרי נחושת. בעקבות כך החלה חברת "Levi Strauss & Co" לייצר את מכנסי העבודה שלימים יהפכו למותג בינלאומי מצליח. 
* 20 בספטמבר – בהלה בשווקים מחוללת את המשבר הפיננסי של 1873 שהביא למיתון עמוק, אבטלה ומאבקים אלימים בין עובדים למעסיקים ולממשלה.

<gallery widths="180px" heights="120px" perrow="4">
File:Grant-Chase-1873.jpg|4 במרץ: השבעתו של נשיא ארצות הברית המכהן יוליסס ס. גרנט.
File:Treaty of Paris 1783 - first page (hi-res).jpg|3 בספטמבר: נחתם חוזה פריז בין בריטניה לארצות הברית.
</gallery>

== נולדו ==
* 22 באפריל – אלן גלאזגו, סופרת אמריקאי (נפטרה ב-1945) 
* 10 באוגוסט – ויליאם ארנסט הוקינג, פילוסוף אמריקאי (נפטר ב-1966)
* 26 באוגוסט – לי דה פורסט, ממציא אמריקאי (נפטר ב-1961)
* 3 באוקטובר – אמילי פוסט, אמריקאית שחיברה ספרים על כללי נימוסים והליכות. (נפטרה ב-1960) 
* 9 באוקטובר – צ'ארלס רודולף וולגרין, איש עסקים אמריקאי (נפטר ב-1939)
* 7 בדצמבר – וילה קאתר, סופרת אמריקאית (נפטרה ב-1947) 
* 30 בדצמבר – אל סמית', פוליטיקאי אמריקאי (נפטר ב-1944) 

== נפטרו ==
* 10 במרץ – ג'ון טורי, בוטנאי אמריקאי (נולד ב-1796) 

== קישורים חיצוניים ==

*
עמירה שחר

עמירה שחר (נולדה ב-26 בדצמבר 1947) היא מזרחנית והיסטוריונית ישראלית, העוסקת בתולדות צה"ל ומשרד הביטחון.

==ביוגרפיה==
שחר נולדה בתל אביב בשנת 1947. שירתה בצה"ל ביחידה 8200. לאחר מכן עבדה בתפקידים ביטחוניים שונים בשירות המדינה. במקביל רכשה את השכלתה האקדמית בחוגים להיסטוריה של המזרח התיכון ולערבית באוניברסיטת תל אביב.

עם פרישתה לגמלאות, החלה בכתיבת מאמרים וספרים המתעדים את תולדותיהן של יחידות שונות בצה"ל ובמשרד הביטחון.

כיום עוסקת שחר בהיסטוריה של טנק המרכבה, וכן בחקר הכוחות הלבנוניים והנוצרים בלבנון.

==פרסומים==
===ספרים===
* [https://fliphtml5.com/gcjnv/tahy/בחזית_התקשוב/ בחזית המחשוב: ממר"ם - מורשת מרכז המחשבים בצה"ל] (תל אביב: הוצאת מערכות ומשרד הביטחון – ההוצאה לאור, 2002).
* חיל החימוש כמכפיל הכוח: תולדות חיל החימוש בשנים 1967 - 1985 (צה"ל, מחלקת פרסומים, 2006).
* שומרי החותם: תולדות המערך לביטחון שדה/מידע - מחב"ש/מחב"ם (תל אביב: הוצאת מערכות/משרד הביטחון, 2011).
* מל"ן - אנשים וטכנולוגיית המידע: 40 שנות המחשוב במשרד הביטחון (תל אביב: משרד הביטחון – ההוצאה לאור, 2011).

=== מבחר מאמרים===
* ההונאה במלחמת ששת הימים. בתוך: חגי גולן ושאול שי (עורכים), נחשונים - 40 שנה למלחמת ששת הימים, (תל אביב: הוצאת מערכות ומשרד הביטחון – ההוצאה לאור, 2007).

==קישורים חיצוניים==
* 
* 
* 

==הערות שוליים==

קטגוריה:היסטוריוניות ישראליות
קטגוריה:היסטוריונים ישראלים
קטגוריה:היסטוריונים של ישראל
קטגוריה:היסטוריוניות של ישראל
קטגוריה:מזרחניות ישראליות
קטגוריה:מזרחנים ישראלים
קטגוריה:חיילי יחידה 8200
קטגוריה:חיילות יחידה 8200
קטגוריה:בוגרות תיכון עירוני א' (תל אביב)
קטגוריה:בוגרי תיכון עירוני א' (תל אביב)
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1947
קטגוריה:ישראלים שנולדו ב-1947
אתל לאקי

אתל מיני לאקי-ווטקינס (באנגלית: Ethel Minnie Lackie-Watkins; 10 בפברואר 1907 – 15 בדצמבר 1979). הייתה שחיינית אמריקאית. אלופה אולימפית בעלת שתי מדליות זהב ושיאנית עולם במשחה 100 מטר חופשי.

== ביוגרפיה ==
לאקי נולדה בשיקגו, אילינוי. היא גדלה בקליפורניה ולמדה לשחות בגיל 3. היא התאמנה תחת הדרכתו של ויליאם "ביל" באכרך יחד עם ג'וני וייסמילר, רוברט סקלטון, סיביל באואר, נורמן רוס ואלופים אולימפיים נוספים.

=== אלופה אולימפית ===
באולימפיאדת פריז (1924) זכתה לאקי ב-2 מדליות זהב, במשחה ל-100 מטר חופשי בתוצאה של 1:12.4 דקות, לפני חברותיה לנבחרת מריאצ'ן וזלאו (1:12.8 דקות) וגרטרוד אדרלה (1:14.2 דקות), בשלב המוקדמות קבעה מריאצ'ן וזלאו שיא עולם חדש (1:12.2 דקות) שיפור לשיא העולם של אדרלה (1:12.8 דקות) ובמשחה שליחות 4x100 מטר חופשי ביחד עם אופרזיה דונלי, גרטרוד אדרלה ומריאצ'ן וזלאו בשיא עולם חדש של 4:58.8 דקות, לפני בריטניה (5:17.0 דקות) ושוודיה (5:35.6 דקות). שיא זה החזיק מעמד 4 שנים ונשבר על ידי ארצות הברית באולימפיאדת אמסטרדם (1928).

===שיאנית עולם===
בתחרות שחייה שנערכה בטולדו אוהיו, ב-28 בינואר 1926 קבעה לאקי במשחה ל-100 מטר חופשי שיא עולם חדש של 1:10.0 דקות, שיפור לשיא העולם של ווסלאו (1:12.2 דקות), שיא זה נישבר כעבור 3 שנים וחצי על ידי אלינור גרטי מארצות הברית (1:09.8 דקות). בנוסף, הייתה לשחיינית הראשונה בעולם ששחתה 100 יארד חופשי בתוצאה של 60 שניות, שיא זה נישבר כעבור 8 שנים בשנת 1934 על ידי וילי דן אודן שהייתה לשחיינית הראשונה ששחתה מתחת ל-60 שניות.

לאחר שפרשה משחייה תחרותית התחתנה לאקי בסנטה מוניקה שבקליפורניה עם ביל ווטקינס, אלוף בענף החתירה.

בשנת 1979 נפטרה לאקי בניוברי פארק שבקליפורניה.

== השגים ==
*בשנת 1969 זכתה לאקי להכלל בהיכל התהילה הבינלאומי של השחייה.

== ראו גם ==

* התפתחות שיא העולם במשחה ל-100 מטר חופשי

== קישורים חיצוניים ==

== הערות שוליים ==

קטגוריה:שחייניות באולימפיאדת פריז (1924)
קטגוריה:אלופות אולימפיות אמריקאיות: שחייה
קטגוריה:שיאניות עולם אמריקאיות: שחייה
קטגוריה:שחייניות חופשי אמריקאיות
קטגוריה:אמריקאיות שנולדו ב-1907
קטגוריה:אמריקאים שנולדו ב-1907
קטגוריה:אמריקאיות שנפטרו ב-1979
קטגוריה:אמריקאים שנפטרו ב-1979
1872 בארצות הברית

1872 בארצות הברית הייתה השנה בה חגגה ארצות הברית 96 שנה מיום היווסדה.

== הנהגה ==
* הנשיא: יוליסס ס. גרנט (המפלגה הרפובליקנית)
* סגן הנשיא: סקיילר קולפקס (המפלגה הרפובליקנית)

== אירועים בולטים ==

* 2 בינואר – בריגהאם יאנג נעצר באשמת ביגמיה לאחר שהתברר שהוא נשוי ל-25 נשים 
* 20 בפברואר – מוזיאון המטרופוליטן לאמנות שבניו יורק נפתח לציבור 
* 1 במרץ – פארק ילוסטון מוכרז כפארק הלאומי הראשון בעולם 
* 26 במרץ – רעידת אדמה בעוצמה של 7.6 בסולם ריכטר בקליפורניה גורמת ל-27 הרוגים 
* 10 במאי – ויקטוריה וודהול הופכת לאשה הראשונה המועמדת לנשיאות ארצות הברית.
* 5 בנובמבר – הבחירות לנשיאות ארצות הברית 1872: יוליסס גרנט מביס את הוראס גרילי בבחירות לנשיאות ארצות הברית.
* 5 בנובמבר – המאבק למען זכות בחירה לנשים: סוזן ב. אנתוני מצביעה לראשונה (מאוחר יותר הוטל עליה קנס סך 100 דולר בשל כך) 
* 9 בנובמבר – בבוסטון שבמסצ'וסטס פורצת שרפה גדולה. באירעו נחרבו 776 בניינים שכללו את רוב המחוז העסקי של העיר. לפחות 20 אנשים נהרגו בשרפה.

<gallery widths="180px" heights="120px" perrow="4">
File:Metropolitan opening reception.jpg|20 בפברואר: מוזיאון המטרופוליטן לאמנות שבניו יורק נפתח לציבור
File:Lower Yellowstone Fall.JPG|1 במרץ: פארק ילוסטון מוכרז כפארק הלאומי הראשון בעולם
File:ElectoralCollege1872.svg|5 בנובמבר: הבחירות לנשיאות ארצות הברית 1872
File:Ruins after fire ca1872 Boston FrankLeslie right.jpg|9 בנובמבר: השרפה הגדולה של בוסטון מחריבה את רוב המחוז העסקי של העיר
</gallery>

== נולדו ==
* 4 ביולי – ג'ון קלווין קולידג', הנשיא ה-30 של ארצות הברית (נפטר ב-1933) 
* 11 בנובמבר – פרדריק סטוק, מנצח ומלחין אמריקאי (נפטר ב-1942)

== נפטרו ==
[[סמואל מורס]]
* 28 במרץ – המפרי מרשל, חבר הקונגרס האמריקני במשך ארבע קדנציות לפני פרוץ מלחמת האזרחים, בריגדיר גנרל בצבא הדרום וחבר הקונגרס של הקונפדרציה במהלך מלחמת האזרחים האמריקנית (נולד ב-1812) 
* 2 באפריל – סמואל מורס, ממציא אמריקאי אשר נודע בעיקר בתור ממציא קוד מורס (נולד ב-1791) 
* 10 באוקטובר – ויליאם סיוארד, פוליטיקאי אמריקאי (נולד ב-1801) 
* 6 בנובמבר – ג'ורג' מיד, ממפקדי צבא מדינות הצפון במלחמת האזרחים האמריקנית, המנצח בקרב גטיסברג (נולד ב-1815)

== קישורים חיצוניים ==

*
1871 בארצות הברית

1871 בארצות הברית הייתה השנה בה חגגה ארצות הברית 95 שנה מיום היווסדה.

== הנהגה ==
* הנשיא: יוליסס ס. גרנט (המפלגה הרפובליקנית)
* סגן הנשיא: סקיילר קולפקס (המפלגה הרפובליקנית)

== אירועים בולטים ==

* 8 במרץ – טורנדו מכה בסנט לואיס שבמיזורי. שלושים בתים נהרסו באירוע ושלושים בתים ניזוקו קשות. כמו כן שש תחנות רכבת נהרסו באירוע. בסך הכל נהרגו 9 בני אדם באירוע ו-60 נפצעו.
* 20 באפריל – הקונגרס האמריקני מחוקק את חוק זכויות האזרח של שנת 1871 אשר נועד להגן על האוכלוסייה האפרו-אמריקאית במדינות הדרום מהקו קלוקס קלאן.
* 26 באוגוסט – התנגשות רכבות בעיר ריב שבמסצ'וסטס גורמת למותם של 29 אנשים ולפציעתם של 57 אנשים.
* 8 באוקטובר – ארבע שריפות גדולות פורצות לאורך אגם מישיגן בעיר שיקגו שבאילינוי בעיר פשטיגו שבויסקונסין, בעיר הולנד שבמישיגן ובעיר מאניסטי שבמישיגן. השרפה הגדולה של שיקגו, השריפה הנודעת ביותר מתוכם, הותירה קרוב ל-100,000 אנשים ללא קורת גג, אם כי השריפה בפשטיגו גרמה לכמות ההרוגים הגבוהה ביותר - 2,500 אנשים, מה שהופך אותה לשריפה הקטלנית ביותר בתולדות ארצות הברית.
* 24 באוקטובר – אספסוף של למעלה מ-500 גברים לבנים מקומיים נכנס למחוז צ'יינה טאון שבלוס אנג'לס על מנות לתקוף, לשדוד ולרצוח באכזריות את תושבי העיר הסינים. באירוע נתלים 16 גברים סינים ואשה סינית אחת.

<gallery widths="180px" heights="120px" perrow="4">
File:Chicago-fire1.jpg|8 באוקטובר: איור של השרפה הגדולה של שיקגו
File:Chicago-fire2.jpeg|מרכז שיקגו למחרת השריפה
</gallery>

== נולדו ==
* 8 באפריל – קלרנס הדסון וייט, צלם אמריקאי (נולד ב-1925)
* 19 באוגוסט – אורוויל רייט, חלוץ תעופה (נפטר ב-1958) 
* 27 באוגוסט – תאודור דרייזר, סופר ועיתונאי אמריקאי (נפטר ב-1945) 
* 2 באוקטובר – קורדל הול, מדינאי אמריקאי (נפטר ב-1955) 
* 19 באוקטובר – וולטר קנון, פיזיולוג אמריקאי (נפטר ב-1945)
* 1 בנובמבר – סטיבן קריין, סופר אמריקאי (נפטר ב-1900)

== נפטרו ==

* 26 באוקטובר – רוברט אנדרסון, קצין בצבא ארצות הברית. (נולד ב-1805)

== קישורים חיצוניים ==

*
טוקן הטוקו

טוקן הטוקו (שם מדעי: Ramphastos toco) הוא המין הגדול ביותר במשפחת הטוקניים, ומין העוף הגדול ביותר בסדרת הנקראים. תחום תפוצתו מתפרש על פני ברזיל, פרו, ארגנטינה, ופרגוואי. זהו מין הטוקן הגדול ביותר.
== מאפיינים ==
בטנו, גבו ורוב זנבו של הטוקן שחורים. גרונו וחלק מזנבו לבנים, מקורו כתום ובקצהו יש כתם שחור. הקשתית והרגליים כחולות. אורכו של הטוקן הוא כ-55-65 ס"מ ומשקלו כ-500-860 גרם. הזכרים גדולים מהנקבות. מוטת כנפיו של הטוקן היא כ-22 עד 26 ס"מ, ואורך זנבו הוא כ-14.1 עד 17.9 ס"מ. אורך מקורו הוא כ-15.8 עד 23 ס"מ, והוא חלול, על מנת שלא להכביד על הטוקן בתעופה. אורכה של הלשון זהה כמעט לאורך המקור, והיא מאוד שטוחה. מלבד ההבדל בגודל, הזכר והנקבה נראים כמעט זהים.

בשונה משאר מיני הטוקנים, טוקן הטוקו לא מצוי ביערות; בתי הגידול המועדפים עליו הם סוואנות, סראדו, מטעים ואף גינות ציבוריות. טוקן הטוקו הוא מין המעדיף אזורי שפלה, ואינו מצוי בגבהים של מעל 1750 מטרים מעל גובה פני הים.

תחום תפוצתו של הטוקן מתפרש על פני צפון ומזרח בוליביה, חלק קטן מדרום-מזרח פרו, צפון ארגנטינה, מזרח ומרכז פרגוואי, מזרח ודרום ברזיל, חלק מנהר האמזונס, ועל האזורים החופיים של האנדים.

מזונו של הטוקן מורכב בעיקר מפירות (בעיקר מתאנים ופסיפלורות), אך הוא ניזון גם מחרקים, זוחלים קטנים ומביצים של ציפורים.

טוקן הטוקו קל לגידול ולאילוף בגני חיות יותר מכל טוקן אחר.<ref></ref>

== בישראל ==
נמצא במתחם 'יער הציפורים' בחי כיף בעיר ראשון לציון.

== גלריה ==
<gallery>
Ramphastos toco in Argentina.jpg|
Ramphastos toco.jpg|
Toco toucan (Ramphastos toco) drinking composite.jpg|
</gallery>

==קישורים חיצוניים==

== הערות שוליים ==

קטגוריה:טקסונים שתוארו בידי פיליפ לודוויג סטטיוס מולר
קטגוריה:טוקניים
קטגוריה:ברזיל: עופות
קטגוריה:ארגנטינה: עופות
קטגוריה:בעלי חיים שתוארו ב-1776
קטגוריה:בעלי חיים בסראדו
אלבינה אוסיפוביץ

אלבינה לוסי שרלוט אוסיפוביץ ון אקן (באנגלית: Albina Lucy Charlotte Osipowich Van Aken; 26 בפברואר 1911 – 6 ביוני 1964). הייתה שחיינית אמריקאית ממוצא ליטאי ובלארוסי. אלופה אולימפית (אמסטרדם 1928) בעלת שתי מדליות זהב ושיאנית עולם במשחה היוקרתי ל-100 מטר חופשי.

== ביוגרפיה ==
אמסטרדם, 1928. שלישית משמאל, אלבינה אוסיפוביץ]]
אוסיפוביץ נולדה בווסטר שבמסצ'וסטס.

===אלופה אולימפית===
במבחנים האמריקאים לאולימפיאדת אמסטרדם (1928) סיימה אוסיפוביץ רק במקום השלישי, אולם במשחקים עצמם היא זכתה ב-2 מדליות זהב, במשחה ל-100 מטר חופשי בשיא אולימפי חדש של 1:11.0 דקות, לפני בת ארצה אלינור גרטי (1:11.4 דקות) וג'ויס קופר מבריטניה (1:13.6 דקות) ובמשחה שליחות 4x100 מטר חופשי ביחד עם אלינור גרטי, אדלייד למברט ומרתה נורליוס בשיא עולם חדש של 4:47.6 דקות, לפני בריטניה (5:02.8 דקות) ודרום אפריקה (5:13.4 דקות).

===שיאנית עולם===
בתחרות שחייה שנערכה בסן פרנסיסקו שבקליפורניה ב-25 באוגוסט 1929 קבעה אוסיפוביץ במשחה ל-100 מטר חופשי שיא עולם חדש של 1:09.4 דקות, שיפור לשיא העולם בן השבועיים של גרטי (1:09.8 דקות), שיא זה החזיק מעמד 7 חודשים ונישבר על ידי הלן מדיסון מארצות הברית (1:08.0 דקות).

אוסיפוביץ בוגרת של פמברוק קולג' (קולג' לנשים), באוניברסיטת בראון אשר ממוקמת בפרובידנס, רוד איילנד, שם שיחקה הוקי שדה והמשיכה לשחות כתחביב. היא התחתנה עם כוכב הכדורסל של המכללה בה למדה, הריסון ון אקן.

בשנת 1964 נפטרה אוסיפוביץ.

== השגים ==
*בשנת 1986 זכתה אוסיפוביץ להכלל בהיכל התהילה הבינלאומי של השחייה.

== ראו גם ==

* התפתחות שיא העולם במשחה ל-100 מטר חופשי

== קישורים חיצוניים ==

== הערות שוליים ==

קטגוריה:שחייניות באולימפיאדת אמסטרדם (1928)
קטגוריה:שחקניות הוקי שדה
קטגוריה:אלופות אולימפיות אמריקאיות: שחייה
קטגוריה:שיאניות עולם אמריקאיות: שחייה
קטגוריה:שחייניות חופשי אמריקאיות
קטגוריה:אמריקאיות שנולדו ב-1911
קטגוריה:אמריקאים שנולדו ב-1911
קטגוריה:אמריקאיות שנפטרו ב-1964
קטגוריה:אמריקאים שנפטרו ב-1964
1870 בארצות הברית

1870 בארצות הברית הייתה השנה בה חגגה ארצות הברית 94 שנה מיום היווסדה.

== הנהגה ==
* הנשיא: יוליסס ס. גרנט (המפלגה הרפובליקנית)
* סגן הנשיא: סקיילר קולפקס (המפלגה הרפובליקנית)

== אירועים בולטים ==

* 3 בינואר – מתחילה בנייתו של גשר ברוקלין 
* 10 בינואר – ג'ון ד. רוקפלר מייסד את חברת סטנדרד אויל 
* 3 בפברואר – נכנס לתוקף התיקון ה-15 לחוקת ארצות הברית, האוסר על הגבלות גזעיות בבחירות 
* 12 בפברואר – נשים מקבלות זכות הצבעה בטריטוריית יוטה.
* 25 בפברואר – חירם רודוס ההילולה, חבר המפלגה הרפובליקנית ממיסיסיפי, הושבע לסנאט והפך בכך לאפרו-אמריקני הראשון בקונגרס האמריקאי.
* 31 במרץ – תומאס מאנדי פיטרסון מצביע בבחירות המקומיות שנערכו בפרת' אמבוי שבניו ג'רזי ובכך הופך לאפרו-אמריקני הראשון שמצביע במערכת בחירות בארצות הברית.
* 1 ביוני – מפקד האוכלוסין האמריקאי לשנת 1870 קובע כי אוכלוסיית תושבי ארצות הברית מונה כ-39,818,449 בני אדם.
* 22 ביוני – הקונגרס האמריקאי מקים את מחלקת המשפטים של ארצות הברית.
* 26 ביוני – חג המולד הופך לחג פדרלי בארצות הברית.
* 1 ביולי – מחלקת המשפטים של ארצות הברית מתחילה לפעול באופן רשמי 
* 6 בספטמבר – לואיזה סוויין אן מויומינג הופכת לאשה הראשונה שמצביעה בבחירות הכלליות בארצות הברית.

<gallery widths="180px" heights="120px" perrow="4">
File:15th-amendment-celebration-1870.jpg|3 בפברואר: נכנס לתוקף התיקון ה-15 לחוקת ארצות הברית
File:Hiram Rhodes Revels Brady-Handy2.jpg|25 בפברואר: חירם רודוס ההילולה הפך לאפרו-אמריקני הראשון בקונגרס האמריקאי
</gallery>

== נולדו ==
* 19 במאי – אלברט פיש, רוצח סדרתי וקניבל אמריקאי (הוצא להורג 1936)

== נפטרו ==

* 12 באוקטובר – רוברט אדוארד לי, קצין צבא אמריקאי, מהחשובים בקציני צבא הקונפדרציה (נולד ב-1807)

== קישורים חיצוניים ==

*
דטרמיננטת דיידונה

בתורת החוגים, דטרמיננטת דודונה היא הכללה של הדטרמיננטה ממטריצות מעל חוגים קומוטטיביים, אל מטריצות מעל חוג מקומי כלשהו (לרבות שאינו קומוטטיבי). הדטרמיננטה נקראת כך על-שם המתמטיקאי הצרפתי ז'אן דודונה שהמציא אותן ב-1943.

לכל חוג קומוטטיבי <math>F</math>, הדטרמיננטה היא הומומורפיזם <math>\operatorname{GL}_n(F) \rightarrow F^{\times}</math> מחבורת המטריצות ההפיכות אל החבורה הכפלית של <math>F</math>. אם <math>D</math> חוג לא קומוטטיבי לא קיימת פונקציה כזו. במקומה, אם <math>R</math> חוג מקומי (בפרט: אם <math>R</math> חוג פשוט, ובמיוחד חוג עם חילוק), קיימת פונקציה יחידה אל האבליזציה, <math>\operatorname{det}\,{:}\,\operatorname{GL}_n(R) \rightarrow R^{\times}/[R^{\times},R^{\times}]</math>, המקיימת את התכונות הבאות: 
# אם <math>A'</math> מתקבלת מהוספת כפולה (שמאלית) בסקלר של שורה אחת לשורה אחרת במטריצה <math>A</math>, אז <math>\operatorname{det}(A') = \operatorname{det}(A)</math>;
# אם <math>A'</math> מתקבלת מהכפלת שורה של המטריצה <math>A</math> בקבוע <math>a</math>, אז <math>\operatorname{det}(A') = a\operatorname{det}(A)</math>;
#<math>\operatorname{det}(I) = 1</math>.
הדטרמיננטה הזו כפלית, מחליפה סימן תחת החלפת שורות, ואינה מושפעת משחלוף המטריצה. אם <math>R</math> חוג קומוטטיבי (מקומי), כגון שדה, אז זו הדטרמיננטה המוכרת מאלגברה ליניארית.

== מקורות ==

קטגוריה:מטריצות
קטגוריה:אלגברה ליניארית
קטגוריה:דטרמיננטות
פתחי חמאד

פַ֫תְחִי חַמַּ֫אד (בערבית: فتحي حماد; ) הוא ממנהיגי תנועת חמאס בצפון רצועת עזה. כיהן כשר הפנים בממשלת חמאס מאז 2009 עד שנת 2014, כאשר הוקמה ממשלת האחדות של חמאס ופת"ח.

עורר מהומה בעולם הערבי כאשר מכון ממרי פרסם תיעוד של ראיון שבו חמאד טען כי אין עם פלסטיני מובחן והפלסטינים הם רק מהגרים מסעודיה וחצי האי ערב וממצרים.

==ביוגרפיה==
נולד ב-1961 במחנה הפליטים ג'באליה.

ב-2006 נבחר חמאד למועצה המחוקקת הפלסטינית מטעם תנועת חמאס כנציג בית לאהיא. באפריל 2009 לאחר שסעיד סיאם נהרג על ידי כוחות צה"ל במהלך מבצע עופרת יצוקה, מונה כשר הפנים של ממשלת חמאס, הממונה בין היתר על מנגנוני הביטחון ובהם המשטרה ומנגנון ביטחון הפנים. בראיון עמו אמר חמאד כי פעילי מנגנוני הביטחון "יטפחו את 'ההתנגדות' וישמרו על אופציית 'הג'יהאד'. זאת, בניגוד למנגנוני הביטחון של פת"ח ש"נאבקו בהתנגדות וקיימו תיאום ביטחוני עם האויב". בנוסף משמש חמאד כאחראי על מערך התקשורת של חמאס הכולל את "ערוץ אל-אקצא", תחנת רדיו ועיתונים.

חמאד היה שותף בצוות המשא ומתן של תנועת חמאס בנוגע לגלעד שליט. בעצרת מחאה שנערכה ב-2007 מול בניין הפרלמנט הפלסטיני בעזה איים חמאד לחטוף חיילים נוספים אם ישראל תמשיך בסירובה לשחרר אסירים. בנובמבר 2009 הציע אגודת 'ואעד' למען האסירים הפלסטינים המנוהלת על ידי חמאד, סכום של 1,400,000 דולר לכל אזרח ערבי-ישראלי שיחטוף חייל צה"ל.

נאומו של חמאד ששודר בערוץ אל-אקצא בפברואר 2008 הובא כראיה לטענה כי חמאס עשה שימוש באזרחים כמגינים אנושיים. בנאומו אמר חמאד: "העם הפלסטיני פיתח שיטות הרג משלו. עבור העם הפלסטיני, המוות הפך לתעשייה, ובה הנשים מצטיינות. הוא הפך נשים, ילדים, קשישים ומוג'הידין למגנים אנושיים במטרה לקרוא תיגר על מכונת ההפצצה הציונית. נדמה שאלו כמו אמרו לאויב הציוני: אנו חושקים במוות כפי שאתם חושקים בחיים". דבריו של חמאד צוטטו גם בדו"ח גולדסטון שקבע כי אין בדברים אלו כדי להוות ראייה לשימוש של חמאס באזרחים.
בראיון לסוכנות ידיעות אירנית התנבא חמאד באוגוסט 2011 שישראל תקרוס ותיעלם מהמפה בזכות פעילות חמאס בתוך 12 שנים.

בראיון שערכו עמו מרשת "אל-חאכמה" המצרית, בתאריך 23 במרץ 2012, ציין חמאד כי "חצי מהפלסטינים הם מצרים, והחצי השני הם סעודים". בנוסף ציין כי הפלסטינים דורשים את עזרת הערבים כדי להמשיך לנהל את הג'יהאד.

בספטמבר 2016 הוגדר חמאד כמחבל על ידי מחלקת המדינה של ארצות הברית והוסף לרשימת הטרור העולמית שלו, כלומר נאסר על אזרחי ארצות הברית וחברות לעשות עימו עסקים וכל רכוש שהוא מחזיק באזורים שבסמכות ארצות הברית מוקפא.

במרץ 2018 דווח כי חמאד הוא מבכירי חמאס המתנגדים לפיוס עם פת"ח, וקורא לחידוש המלחמה נגד ישראל. הוא שותף לניסיון ההתנקשות בראש ממשלת הרשות הפלסטינית ראמי חמדאללה.

ביולי 2019 קרא חמאד לחברי הפזורה הפלסטינית להרוג "יהודים בכל העולם". הערותיו אפיינו הסתה לרצח עם על ידי ארגון העוקב אחר הדיווחים על המזרח התיכון באמריקה ומרכז שמעון ויזנטל. הרטוריקה שלו גונתה באופן נרחב על ידי פלסטינים אחרים, ובהמשך הצהיר כי הוא תומך במדיניות חמאס לפנות רק יהודים בישראל.

== חיים אישיים ==
חמאד נשוי לשלוש נשים ומתגורר במחנה הפליטים ג'באליה. הוא נחשב למקורב לאנשי גדודי עז א-דין אל-קסאם.

==קישורים חיצוניים==
* 
* [http://reshet.tv/חדשות/News/Politics/Security/Article,42179.aspx כך הצילה ישראל את בתו של בכיר החמאס] , חדשות ערוץ 2, 25 באפריל 2010
* 

==הערות שוליים==

קטגוריה:חברי הלשכה המדינית של חמאס
קטגוריה:פוליטיקאים פלסטינים
קטגוריה:מחנה הפליטים ג'באליה: אישים
קטגוריה:בוגרי האוניברסיטה האסלאמית בעזה
קטגוריה:פלסטינים שנולדו ב-1961
מוריס גולדנהר

מוריס גולדנהר (15 בינואר 1924 - 11 בספטמבר 2001) היה אופתלמולוג ורופא כללי בלגי-אמריקני. ב-1940 היגר לארצות הברית בספינה "Quanza" - ספינת פליטים שחלק מנוסעיה לא הורשו להגר, תחילה לארצות הברית ואחר כך למקסיקו, אולם בהמשך, בעקבות מאבק משפטי ופוליטי, עלו על החוף האמריקני בנורפוק (וירג'יניה). מאוחר יותר, חזר לאירופה לשם לימוד רפואה. למד רפואה באוניברסיטת ז'נבה ולאחר מכן שב וחזר לארצות הברית, שם עבד ולימד במרכז הרפואי של אוניברסיטת סטוני ברוק במדינת ניו יורק.

ב-1952 הוא אבחן לראשונה את תסמונת גולדנהר.

==קישורים חיצוניים==
* [http://www.whonamedit.com/doctor.cfm/2048.html Goldenhar, Maurice], אתר Whonamedit 

==הערות שוליים==

קטגוריה:רופאים אמריקאים
קטגוריה:בוגרי אוניברסיטת ז'נבה
קטגוריה:מהגרים מבלגיה לארצות הברית
קטגוריה:אמריקאים שנולדו ב-1924
קטגוריה:אמריקאים שנפטרו ב-2001
1869 בארצות הברית

1869 בארצות הברית הייתה השנה בה חגגה ארצות הברית 93 שנה מיום היווסדה.

== הנהגה ==
* הנשיא: אנדרו ג'ונסון (המפלגה הדמוקרטית) עד 4 במרץ, יוליסס ס. גרנט (המפלגה הרפובליקנית)
* סגן הנשיא: התפקיד לא היה מאויש עד 4 במרץ, סקיילר קולפקס (המפלגה הרפובליקנית)

== אירועים בולטים ==

10 במאי: נשלמת הנחת [[מסילת הברזל הטרנסקונטיננטלית הראשונה בארצות הברית]] 
* 4 במרץ – יוליסס ס. גרנט מושבע בתור הנשיא ה-18 של ארצות הברית.
* 10 במאי – נשלמת הנחת מסילת הברזל הטרנסקונטיננטלית הראשונה בארצות הברית לאומהה (הידועה גם כמסילת הרכבת לאוקיינוס השקט) ובכך חוברו מזרח ומערב ארצות הברית.
* 8 באוקטובר – פרנקלין פירס, נשיאה ה-14 של ארצות הברית, נפטר משחמת הכבד (תוצאה של אלכוהוליזם).
* 10 בדצמבר – טריטוריית ויומינג מחוקקת חוק המעניק לנשים את הזכות להצביע, אחד החוקים הראשונים מסוגו בעולם.
* 28 בדצמבר – ויליאם סמפל רושם פטנט על המסטיק.

== נולדו ==
* 22 בדצמבר – ביינברידג' קולבי, מזכיר המדינה של ארצות הברית (נפטר ב-1950) 

== נפטרו ==

[[פרנקלין פירס]]
* 25 בינואר – פרנסיס פיקנס, עורך דין ופוליטיקאי אמריקני (נולד ב-1805)
* 8 באוקטובר – פרנקלין פירס, נשיאה ה-14 של ארצות הברית (נולד ב-1804)

== קישורים חיצוניים ==

*
רב הונא בר יהודה

רב הונא בר יהודה היה אמורא, תלמידו של רב יהודה ורב ששת, מתורתו מצטט רבות.

לפעמים הוא דן בהלכה עם חברו רבא שניהם היו תלמידים של רב ששת ודנו בדבריו. כך למשל, הם נחלקו בדין אשה המורדת על בעלה, שבדינה קיימות שתי שיטות: לפי דעה אחת פוחתין מכתובתה שבעה דינרין לכל שבוע שהיא מורדת על בעלה, ובינתיים מנסים לשכנע אותה להפסיק למרוד בבעלה ולקיים את חיובי האישות המוטלים עליה. לפי גישה אחרת, אין טעם בהפעלת לחץ במשך זמן ארוך ובשכנועים, אלא בית הדין קוצבים זמן של ארבעה שבועות בלבד, ומפעילים עליה לחץ עצום באותם שבועות, על ידי פרסום מרידתה בבתי כנסיות ובבתי מדרשות בשבתות שבארבעת שבועות אלו, (בשבת כל יהודי העיר מתכנסים לבית הכנסת גם אלו שעסוקים באמצע השבוע בעבודה), ובית הדין מודיעים לה שלאחר ארבעת השבועות תפסיד את כל סכום כתובתה, גם אם הוא סכום ענק של מאה מנה נחלקו רבא ורב הונא בר יהודה כמי פסק רבם רב ששת, לפי מה שקיבל רבא מרבו ההלכה היא שיש לנסות לשכנע אותה בדרכי נועם ולכן יש לחכות עד שידעו כי מוצו כל הדרכים לשכנע אותה אלא שבינתיים קונסים אותה בסכום הגיוני של שבעה דינרים לשבוע, ואילו לפי מה שקיבל רב הונא בר יהודה מרבו ההלכה היא כפי השיטה האומרת שלאחר ארבעה שבועות הפסידה המורדת את כל דמי הכתובה.

רבא אף התארח לפעמים בביתו, על כך מסופר בתלמוד מספר פעמים. מסופר, כי באחת השבתות התארח רבא בביתו של רב הונא בר יהודה, וכשהבדיל על היין במוצאי שבת ברך בראשונה ברכת בורא מיני בשמים על הבשמים, ורק לאחר מכן בירך על האש ברכת מאורי האש. שאל אותו רב הונא בפליאה: על במשנה במסכת ברכות אנו מוצאים שבין בית שמאי ובין בית הלל מודים שיש לברך על האש לפני הבשמים, וציטט את לשון המשנה: ? ענה רבא אחריו ואמר : אלו הם דברי רבי מאיר, אבל רבי יהודה אומר לא נחלקו בית שמאי ובית הילל על המזון שהוא בתחילה ועל הבדלה שהיא בסוף על מה נחלקו על המאור ועל הבשמים שבית שמאי אומרים מאור ואחר כך בשמים ובית הלל אומרים בשמים ואחר כך מאור. 

כנראה שהוא הוא רב הונא בנו של רב יהודה, שהיה גם הוא, תלמידו של רב יהודה (אביו), תלמידו של רב ששת, וחבירו של רבא, וכך גם כותב החוקר זאב יעבץ. ראיה נוספת, היא מכיוון שנקרא בגמרא "הונא בר יהודה" דבר הרומז על כך שאביו היה חכם.

==קישורים חיצוניים==

* 

==הערות שוליים==

קטגוריה:הדור הרביעי לאמוראי בבל
קטגוריה:משפחת רב יהודה
קטגוריה:תלמידי רב יהודה
קטגוריה:תלמידי רב ששת
1868 בארצות הברית

1868 בארצות הברית הייתה השנה בה חגגה ארצות הברית 92 שנה מיום היווסדה.

== הנהגה ==
* הנשיא: אנדרו ג'ונסון (המפלגה הדמוקרטית)
* סגן הנשיא: התפקיד לא היה מאויש

== אירועים בולטים ==

* 24 בפברואר – בית הנבחרים מעביר הצעה להדיח את הנשיא המכהן אנדרו ג'ונסון.
* 3 במרץ – נפתח משפט ההדחה של ג'ונסון בסנאט
* 16 במאי – הסנאט של ארצות הברית מזכה את אנדרו ג'ונסון על חודו של קול.
* 30 במאי – יום הזיכרון הראשון נערך בארצות הברית.
* 25 ביולי – ויומינג הופכת לטריטוריה של ארצות הברית.
* 28 ביולי – מתקבל התיקון ה-14 לחוקת ארצות הברית אשר הבטיח אזרחות וזכות הצבעה לתושבים האפרו-אמריקנים.
* 3 בנובמבר – הבחירות לנשיאות ארצות הברית 1868: יוליסס גרנט מביס את הורשיו סימור.
* 25 בדצמבר – נשיא ארצות הברית, אנדרו ג'ונסון, מעניק חנינה לחיילי צבא הקונפדרציה

<gallery widths="180px" heights="120px" perrow="4">

File:Andrew Johnson impeachment trial.jpg|24 בפברואר: משפט ההדחה של הנשיא המכהן אנדרו ג'ונסון.
File:ElectoralCollege1868.svg|5 בנובמבר: הבחירות לנשיאות ארצות הברית 1868
</gallery>

== נולדו ==
* 16 בפברואר – אדוארד קרטיס - מחלוצי הצילום במערב הישן של אמריקה (נפטר ב-1952)
* 28 באוקטובר – ג'יימס קונולי, האלוף האולימפי הראשון בתקופה המודרנית (נפטר ב-1957)

== נפטרו ==

[[ג'יימס ביוקנן]]
* 1 ביוני – ג'יימס ביוקנן, הנשיא ה-15 של ארצות הברית (נולד ב-1791) 
* 18 ביולי – עמנואל לויצה, צייר גרמני אמריקאי שהתמחה בציורים היסטוריים, וידוע בשל יצירתו "וושינגטון חוצה את הדלאוור". (נולד ב-1816)

== קישורים חיצוניים ==

*
1867 בארצות הברית

1867 בארצות הברית הייתה השנה בה חגגה ארצות הברית 91 שנה מיום היווסדה.

== הנהגה ==
* הנשיא: אנדרו ג'ונסון (המפלגה הדמוקרטית)
* סגן הנשיא: התפקיד לא היה מאויש

== אירועים בולטים ==

30 במרץ: [[רכישת אלסקה]]
* 8 בינואר – מוענקות זכות הצבעה לגברים אפרו-אמריקנים במחוז קולומביה.
* 1 במרץ – נברסקה הופכת למדינה ה-37 של ארצות הברית 
* 30 במרץ – ארצות הברית רוכשת את אלסקה תמורת 7,200,000 דולר בזהב מרוסיה 
* 2 ביולי – הרכבת העילית הראשונה בארצות הברית מתחילה לפעול בניו יורק.
* 30 בספטמבר – ארצות הברית משתלטת על האי מידוויי.
* 18 באוקטובר – ארצות הברית מקבלת את השליטה באלסקה מידי רוסיה 

== נולדו ==
* 7 בפברואר – לורה אינגלס וילדר, סופרת ילדים אמריקאית (נפטרה ב-1957) 
* 25 במרץ – גאטסון בורגלם, פסל אמריקני שפיסל את הר ראשמור (נפטר ב-1941) 
* 16 באפריל – ווילבור רייט אחד ממציאי המטוס. (נפטר ב-30 במאי 1912) 
* 8 ביוני – פרנק לויד רייט, ארכיטקט אמריקאי (נפטר ב-1959) 
* 23 בדצמבר – מאדאם סי ג'יי ווקר, אפרו אמריקאית, ממציאת מחליק השיער, והאישה הראשונה שהרוויחה מיליון דולר בכוחות עצמה (נפטרה ב-1919) 

== נפטרו ==

[[אליאס האו]]
* 1 ביולי – תומאס פרנסס מאהר, לאומן אירי, מנהיגם של האירים הצעירים, גנרל בצבא ארצות הברית במהלך מלחמת האזרחים האמריקנית ואיש ממשל אמריקאי. (נולד ב-1823)
* 3 באוקטובר – אליאס האו, היה אחד ממציאי מכונת התפירה ונחשב כחלוץ בפיתוחה. (נולד ב-1819) 

== קישורים חיצוניים ==

*
תוכנית רייגן

[[נשיא ארצות הברית רונלד רייגן וראש ממשלת ישראל מנחם בגין]]
תוכנית רייגן הייתה מתווה לפתרון בעיות במזרח התיכון שפורסמה ב-1 בספטמבר 1982 על ידי נשיא ארצות הברית רונלד רייגן. התוכנית ניסתה למצוא פתרון לבעיותיהם של הפלסטינים ביש"ע דרך היחלשות אש"ף בלבנון, נסיגה ישראלית מכל השטחים ונתינת יד חופשית לירדן כגורם מרכזי באזור שיעניק חסות לממשל עצמי פלסטיני בגדה וברצועת עזה.

הערכתו של הבית הלבן הייתה שהסדר פוליטי בלבנון שיכלול נסיגה ישראלית זהירה (לאור החשש מעימותים בין יושבי האזור ואף חשש שיבוצעו מעשי טבח בין-עדתיים) ולאחריה ההכרה של ישראל בתוכנית, יגביר את אמינותה של ארצות הברית בעולם הערבי.

ראש ממשלת ישראל מנחם בגין התנגד באותה עת לנסיגה מיידית מלבנון, וכך נטל את העוקץ מהתוכנית, ממנה חשש, והיא לא התממשה והכריז כי הוא דוחה את התוכנית על הסף ואף אישר הקמת יישובים חדשים ביהודה ושומרון (בתגובה להצהרותיו של בגין החליט רייגן לעצור את אספקת המטוסים לישראל לתקופה של כ-3 חודשים), אם לא די בכך מתנחלים התראיינו לתקשורת הישראלית ודרשו חרף הצעתו של רייגן שממשלת ישראל תחיל את הריבונות בשטחים.

==לקריאה נוספת==
*אברהם בן-צבי, מטרומן ועד אובמה: עליתם וראשית שקיעתם של יחסי ארצות הברית-ישראל, תל אביב: משכל, 2011.

==קישורים חיצוניים==
* 
* 
*
==הערות שוליים==

קטגוריה:הצעות לפתרון הסכסוך הישראלי-פלסטיני
קטגוריה:רונלד רייגן
1866 בארצות הברית

1866 בארצות הברית הייתה השנה בה חגגה ארצות הברית 90 שנה מיום היווסדה.

== הנהגה ==
* הנשיא: אנדרו ג'ונסון (המפלגה הדמוקרטית)
* סגן הנשיא: התפקיד לא היה מאויש

== אירועים בולטים ==

הושלמה הכיפה השנייה והנוכחית של בניין [[הקפיטול]]
* ינואר – הושלמה הכיפה השנייה והנוכחית של בניין הקפיטול של ארצות הברית אשר נבנתה במשך 11 שנים.
* 9 באפריל – חוק זכויות האזרח של 1866 הועבר והעניק זכויות נוספות לעבדים המשוחררים.
* 4 ביולי – שרפה גדולה מתרחשת בפורטלנד שבמיין. באירוע נהרגים שני אנשים ומעל ל-10,000 אנשים נותרים חסרי בית.
* 24 ביולי – טנסי היא המדינה הראשונה שחוזרת לברית של ארצות הברית לאחר מלחמת האזרחים האמריקאית 
* 25 ביולי – הקונגרס האמריקאי מחוקק חוק המעניק ליוליסס גרנט דרגת General of the Army (מכונה היום "גנרל 5 כוכבים"), גרנט היה הראשון לקבל דרגה זו 

== נולדו ==
* 13 באפריל – בוץ' קסידי, שודד רכבות ובנקים נודע (נפטר ב-1908)
* 22 במאי – צ'ארלס פ. הנל, סופר ואיש עסקים אמריקאי, מחלוצי ספרות המודעות והעידן החדש (נפטר ב-1949)
* 25 בספטמבר – תומאס הנט מורגן, גנטיקאי ואמבריולוג אמריקאי, זוכה פרס נובל לרפואה לשנת 1933 (נפטר ב-1945)

== נפטרו ==

* 29 במאי – וינפילד סקוט, גנרל במלחמת ארצות הברית–מקסיקו ובמלחמת האזרחים האמריקנית (נולד ב-1786)
* 7 ביוני – צ'יף סיאטל, מנהיג אינדיאני מצפון מערב ארצות הברית; העיר סיאטל נקראה על שמו (נולד ב-1780 לערך)
* 17 ביוני – לואיס קאס, מדינאי אמריקני בכיר (נולד ב-1782) 

== קישורים חיצוניים ==

*
1865 בארצות הברית

1865 בארצות הברית הייתה השנה בה חגגה ארצות הברית 89 שנה מיום היווסדה.

== הנהגה ==
* הנשיא: אברהם לינקולן (המפלגה הרפובליקנית) עד 15 באפריל, אנדרו ג'ונסון (המפלגה הדמוקרטית)
* סגן הנשיא: חניבעל המלין (המפלגה הרפובליקנית) עד 4 במרץ, אנדרו ג'ונסון (המפלגה הדמוקרטית) עד 15 באפריל, התפקיד לא היה מאויש החל מ-15 באפריל
* נשיא קונפדרציית המדינות של אמריקה: ג'פרסון דייוויס עד 5 במאי (מרד נגד מדינות האיחוד)

== אירועים בולטים ==

* 20 בינואר – למרקוס אדנה תומפסון רושם פטנט על רכבת ההרים 
* 17 בפברואר – מלחמת האזרחים האמריקנית: כוחות האיחוד בפיקודו של הגנרל ויליאם טקומסה שרמן כבשו והחריבו את קולומביה, בירת קרולינה הדרומית.
* 9 באפריל – מלחמת האזרחים האמריקנית: מפקד כוחות הדרום הגנרל רוברט לי נכנע לגנרל יוליסס גרנט 
* 14 באפריל – אברהם לינקולן, נשיא ארצות הברית נרצח על ידי שחקן תיאטרון דרומי שרצה לנקום על תבוסת מדינות הדרום במלחמת האזרחים האמריקנית ונפטר למחרת 
* 15 באפריל – עם פטירתו של אברהם לינקולן מתמנה אנדרו ג'ונסון לנשיאה ה-17 של ארצות הברית 
* 26 באפריל – חיילים מכוחות האיחוד במלחמת האזרחים האמריקנית מכתרים ויורים למוות בג'ון וילקס בות', רוצחו של הנשיא אברהם לינקולן 
* 27 באפריל – ספינת הקיטור "סולטנה" מתפוצצת בנהר המיסיסיפי, ומביאה למותם של 1,700 מנוסעיה 
* 10 במאי – מלחמת האזרחים האמריקאית: נשיא הקונפדרציה (מדינות הדרום), ג'פרסון דייוויס, נתפס בידי כוחות האיחוד (מדינות הצפון) 
* 2 ביוני – מלחמת האזרחים האמריקאית מסתיימת עם כניעת כוחותיו של הגנרל אדמונד קירבי סמית' בגלווסטון, טקסס 
* 5 ביולי – השירות החשאי של ארצות הברית מוקם 
* 21 ביולי – בכיכר השוק בספרינגפילד, מיזורי, ביל "הפרוע" היקוק יורה בדייב טוט למוות במה שנחשב לדו-קרב הראשון במערב הפרוע 
* 6 בדצמבר – אושר התיקון ה-13 לחוקת ארצות הברית, המבטל את העבדות 
* 24 בדצמבר – ארגון הקו קלוקס קלאן נוסד על ידי קבוצה של יוצאי צבא הדרום.

<gallery widths="180px" heights="120px" perrow="4">
File:The burning of Columbia, South Carolina, February 17, 1865.jpg|17 בפברואר: כוחות האיחוד בפיקודו של הגנרל ויליאם טקומסה שרמן כבשו והחריבו את קולומביה, בירת קרולינה הדרומית.
File:The Assassination of President Lincoln - Currier and Ives 2.png|14 באפריל: רצח לינקולן
</gallery>

== נולדו ==
* 26 באפריל – הנרי מורגנטאו (האב), דיפלומט אמריקאי (נפטר ב-1946) 
* 13 ביוני – ויליאם בטלר ייטס, משורר ומחזאי, חתן פרס נובל לספרות בשנת 1923 (נפטר ב-1939) 
* 2 בנובמבר – וורן הרדינג, הנשיא ה-29 של ארצות הברית (נפטר ב-1923) 

== נפטרו ==

[[אברהם לינקולן]]
* 9 באפריל – תומאס אלפרד סמית', בריגדיר גנרל בצבא האיחוד בזמן מלחמת האזרחים האמריקאית. (נולד ב-1832)
* 15 באפריל – אברהם לינקולן, הנשיא ה-16 של ארצות הברית (נולד ב-1809) 

== קישורים חיצוניים ==

*
1864 בארצות הברית

1864 בארצות הברית הייתה השנה בה חגגה ארצות הברית 88 שנה מיום היווסדה.

== הנהגה ==
* הנשיא: אברהם לינקולן (המפלגה הרפובליקנית)
* סגן הנשיא: חניבעל המלין (המפלגה הרפובליקנית)
* נשיא קונפדרציית המדינות של אמריקה: ג'פרסון דייוויס (מרד נגד מדינות האיחוד)

== אירועים בולטים ==

איור המתאר את מבצע "[[הצעדה אל הים" של גנרל ויליאם שרמן]]
* ינואר – המסע הארוך של הנבאחו: כל אנשי שבט הנבאחו (בסביבות 8,500 אנשים) מגורשים בכוח על ידי צבא ארצות הברית ממקום מושבם שבמזרח טריטוריית אריזונה ובמערב טריטוריית ניו מקסיקו לפורט סאמנר שבחלקה המזרחי של טריטוריית ניו מקסיקו. לפחות 200 אנשים נהרגו במהלך המסע הרגלי אשר נמשך 18 ימים ואשר אורכו היה 480 קילומטרים.
* 11 ביולי – מלחמת האזרחים האמריקאית: כוחות מדינות הקונפדרציה מנסים לפלוש לוושינגטון הבירה 
* 31 באוגוסט – מלחמת האזרחים האמריקנית: כוחותיו של ויליאם שרמן תוקפים את אטלנטה 
* 1 בספטמבר – מלחמת האזרחים האמריקאית: תושבי אטלנטה שבג'ורג'יה מפונים מהעיר לאחר מצור שנמשך ארבעה חודשים 
* 31 באוקטובר – נבדה מצורפת כמדינה ה-36 בארצות הברית 
* 11 בנובמבר – במהלך מלחמת האזרחים האמריקאית גנרל ויליאם שרמן מצבא הצפון מתחיל לשרוף את העיר אטלנטה במדינת ג'ורג'יה כחלק מ"הצעדה אל הים" 

== נולדו ==
* 5 במאי – נלי בליי, עיתונאית אמריקאית (נפטרה ב-1922) 
* 13 ביולי – ג'ון ג'ייקוב אסטור הרביעי, איל הון וסופר מדע בדיוני אמריקני (נספה בטביעת הטיטניק ב-1912).
* 17 באוקטובר – רוברט לאנסינג, מזכיר המדינה של ארצות הברית בתקופת מלחמת העולם הראשונה (נפטר ב-1928)
* 25 באוקטובר – ג'ון פרנסיס דודג', ממייסדי חברת הרכב דודג' (נפטר ב-1920)

== נפטרו ==

* 25 בפברואר – אן הריסון, אשת נשיא ארצות הברית ויליאם הריסון, הגברת הראשונה של ארצות הברית למשך חודש אחד (נולדה ב-1775)
* 9 במאי – ג'ון סדג'וויק, קצין בצבא ארצות הברית ולאחר מכן גנרל בצבא האיחוד במהלך מלחמת האזרחים האמריקנית. (נולד ב-1813)
* 19 במאי – נתניאל הות'ורן, סופר אמריקאי (נולד ב-1804) 
* 12 באוקטובר – רוג'ר טוני, הנשיא החמישי של בית המשפט העליון של ארצות הברית (נולד ב-1777)
* 31 בדצמבר – ג'ורג' דאלאס, סגן הנשיא ה-11 של ארצות הברית (נולד ב-1792)

== קישורים חיצוניים ==

*
פרדי ג'ונס

פרדי ג'ונס (באנגלית: Freddie Jones; 12 בספטמבר 1927 – 9 ביולי 2019) היה שחקן קולנוע אנגלי. שיחק ביצירותיו של דייוויד לינץ' "חולית", "איש הפיל" ו"לב פראי".

== ביוגרפיה ==
ג'ונס נולד בעיירה לונגטון שבאנגליה.
התגלה לראשונה בבריטניה בסדרה "הקיסרים" בדמותו של קלאודיוס. בשנת 1969 שיחק בסרטו ההוליוודי הראשון, הדרמה התקופתית של ג'ון שלזינגר "הרחק מן ההמון הסוער" ובתפקיד ראשי בסרט האימה "חייבים להשמיד את פרקנשטיין" בתור הפרופסור ריצ'טר האיש שיצר את המפלצת.

ג'ונס התפרסם בעולם לראשונה בזכות תפקידיו במותחן הביוגרפי של דייוויד לינץ' "איש הפיל" בתור בייטס הבוס האכזרי של "איש הפיל" ג'וזף מריק (ג'ון הארט).
התפקיד הצליח להרשים את קלינט איסטווד שליהק את ג'ונס לתפקיד הראשי של המרגל הבריטי קנת' אוברי לצידו ולצד דאסטין הופמן בגרסתו לרומן "שועל האש".

ב-1984 שיחק בתפקידו השני תחת דייוויד לינץ' ביצירתו הבדיונית "חולית" בדמות המתנקש הוותיק של בית אטרייאידס תופיר חוואט, בנוסף גילם את ד"ר ג'וזף ונלס בעיבוד קולנועי נוסף, לרומן האימה "יורקת האש" .
ב-1985 הופיע ג'ונס בהפקתם של בארי לוינסון וסטיבן ספילברג "שרלוק הולמס הצעיר".

ב-1990 בתפקידו השלישי עבור דייוויד לינץ' גילם ג'ונס את ג'ורג' קוביץ בקומדיית הפשע הספרותית "לב פראי". 
ב-2002 שיחק ג'ונס בעיבוד הקולנועי לרומן של אלכסנדר דיומא האב "הרוזן ממונטה כריסטו".
ב-2004 הופיע בדרמות "גברות בלוונדר" לצד בנו טובי ג'ונס ו"ליברטין".
ב-2005 הצטרף אל צוות אופרת הסבון הבריטית הוותיקה "אמרדל" בתור סנדי תומאס.

ג'ונס נפטר ב-9 ביולי 2019. הותיר אחריו שלושה בנים, השחקנים קספר וטובי ג'ונס והבמאי רופרט ג'ונס מאשתו השחקנית ג'ניפר הלסווד.

== פילמוגרפיה נבחרת ==
* תאונה (1967)
* הרחק מן ההמון הסוער (1967)
* האיש שצד את עצמו (1970)
* חטוף (1971)
* אנטוני וקלאופטרה (1972)
* הבן של דרקולה (1974)
* ג'אגרנאוט (1974)
* דרקולה הישן (1974)
* הטקסים השטניים של דרקולה (1974)
* The Nativity (1978) - סרט טלוויזיה
* זריחת הזולו (1979)
* איש הפיל (1980)
* שועל האש (1982)
* והספינה שטה (1983)
* קרול (1984)
* חולית (1984)
* יורקת האש (1984)
* הקדירה השחורה (1985)
* שרלוק הולמס הצעיר (1985)
* אריק הוויקינג (1989)
* לב פראי (1990)
* תעלומת אדווין דרוד (1993)
* הסיפור שאינו נגמר 3 (1994)
* פרחים ועשבים שוטים (1995)
* דייוויד קופרפילד (2000)
* בית ! (2000)
* הרוזן ממונטה כריסטו (2002)
* פוקון (2002)
* גברות בלוונדר (2004)
* ליברטין (2004)
* קזנובה (2005)

=== טלוויזיה ===
* חדר בית מלון (1993)

==קישורים חיצוניים==

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1927
קטגוריה:אנגלים שנפטרו ב-2019
אליהו איזקסון

אליהו איזקסון (י"א באדר ב' תרפ"א, 21 במרץ 1921 – ח' בתשרי תשס"ח, 20 בספטמבר 2007) היה איש עסקים ואיש ציבור ישראלי, מראשי הפרדסנות בארץ ישראל. נשיא התאחדות האיכרים ויוזם הקמתם של מספר יישובים בישראל. חבר הוועדה המייעצת של בנק ישראל, קונסול כבוד של נורווגיה בישראל ויושב-ראש לשכת המסחר ישראל-בריטניה.

==תולדותיו==
שלט בכיכר איזקסון בהרצליה
נולד בירושלים, דור שלישי לפרדסנים ארץ-ישראלים. אביו צבי איזקסון היה מראשי הפרדסנות בארץ ישראל וכיהן לפניו כנשיא התאחדות האיכרים. אמו, מרגלית, היא בתו של הרופא והפרדסן ד"ר אהרון מאיר מזי"א, שהיה נשיא ועד הלשון העברית. בצעירותו עבר עם משפחתו מירושלים לתל אביב והתגורר בבניין מלון פלטין שהקימו אביו וסבו ברחוב נחלת בנימין פינת אחד העם. 

בשנות ה-40 סיים לימודי משפטים בבית הספר המנדטורי למשפטים והוסמך כעורך דין ביולי 1945. במהלך לימודיו הכיר את אשתו, רות לבית ציזלינג, ממשפחת מייסדי תל אביב. בשנות ה-50 התגורר בחיפה, שם ניהל את סוכנות הביטוח "מלפורד". בשנת 1956 שב למרכז הארץ והתגורר עד סוף ימיו בהרצליה.

איזקסון טיפח את פרדסי המשפחה והרחיב את עסקי המשפחה בישראל ומחוצה לה, בעיקר בנורווגיה. בשנת 1965 התמנה כקונסול כבוד של נורווגיה בישראל. קיבל שני עיטורים ממלך נורווגיה על תרומתו להידוק הקשרים בין שתי המדינות. כן כיהן כיו"ר לשכת המסחר ישראל-בריטניה, וזכה לעיטור ממלכת אנגליה.

במשך שנים רבות היה פעיל מרכזי בהתאחדות האיכרים וב"פרדס" – שני הארגונים החקלאיים הוותיקים בישראל. במשך ארבע עשרה שנה, בין השנים 1977 – 1991, שימש כנשיא התאחדות האיכרים בישראל. בתקופתו כנשיא ההתאחדות פעל נגד מדיניות ממשלות ישראל שפגעה בחקלאים ובחקלאות. הוא טען כי גם בעידן המודרני החקלאות היא אבן יסוד בקיומה של המדינה ובלעדיה לא תהיה היאחזות יהודית בארץ ישראל.

איזקסון יזם הקמת תשעה יישובים חדשים ברחבי בארץ, ובהם כרמי יוסף וקדמת צבי שברמת הגולן, הנקרא על שם אביו.

יחד עם ידידו מתקופת תל אביב הקטנה תד אריסון הקים בשנת 1993 את מוזיאון העלייה הראשונה בזכרון יעקב. כמו כן הקים בשיתוף האקדמיה ללשון העברית את מכון מזי"א לתולדות תחיית הלשון העברית, על שם סבו, ובו הספרייה הגדולה של ד"ר מזיא השוכנת במתחם טליתא קומי בירושלים. 

בין תפקידיו הציבוריים: חבר נשיאות לשכת התיאום של הארגונים הכלכליים והוועדה המייעצת של בנק ישראל. 

נפטר בח' בתשרי תשס"ח (2007), ונקבר בבית הקברות נחלת יצחק.

==משפחתו==
אליהו איזקסון היה נשוי לרות איזקסון, לשעבר יו"ר ויצו העולמי. 

ילדיו הם: 
* בנו אורני איזקסון - איש עסקים, עורך דין המשמש קונסול כבוד של נורווגיה בישראל, יושב-ראש לשכת המסחר ישראל-נורווגיה וחבר ועד המנהלים בלשכת המסחר ישראל-בריטניה. בעבר שימש כיושב-ראש ארגון אלו"ט, והיה ממקימי "כפר עופרים" לילדים אוטיסטים. הוא חבר נשיאות ארגון עלה לילדים פגועי מוחין. אשתו היא אירית איזקסון, לשעבר יו"ר חברת ישראכרט.
* בתו ארבל הוברמן - נשואה לאיש העסקים ועורך הדין אהוד הוברמן.
* בנו המשורר מירון ח. איזקסון. נשוי לעופרה, קלינאית תקשורת, אחותו של איש העסקים מאיר שמיר, בעל חברת ההחזקות "מבטח שמיר".

==ספרו==
* מראה מדור הגשר, אור, תשנ"ה-1994.

==קישורים חיצוניים==
* 

==הערות שוליים==

קטגוריה:אנשי היישוב ילידי הארץ
קטגוריה:נשיאי התאחדות האיכרים
קטגוריה:מנכ"לים ישראלים
קטגוריה:אנשי עסקים ישראלים
קטגוריה:עורכי דין ישראלים במאה ה-20
קטגוריה:בוגרי בית הספר המנדטורי למשפטים
קטגוריה:פרדסנים
אליהו
קטגוריה:קונסולים של כבוד במדינת ישראל
קטגוריה:אישים הקבורים בבית הקברות נחלת יצחק
קטגוריה:ישראלים שנולדו ב-1921
קטגוריה:ישראלים שנפטרו ב-2007